stanford-oval/wikipedia huggingface dataset:
תגובה טובה ביותר
הגדרה פורמלית

משחק בן n שחקנים יסומן  G=(S_{1},S_{2},\ldots ,S_{n},u_{1},u_{2},\ldots ,u_{n}) כאשר  \!\ S_{i} היא קבוצת האסטרטגיות של השחקן ה- i, ו- \!\ u_{i} היא פונקציה  u_{i}:S_{1}\times S_{2}\times \ldots \times S_{n}\rightarrow \mathbb {R}  שמתאימה לכל בחירת אסטרטגיות של כל השחקנים את התועלת (נקרא גם תשלום, או רווח) שמפיק שחקן ה- i ממנה.
נסמן את צירוף האסטרטגיות של כל השחקנים באות  s (ללא סימון שחקן):  s\in S=S_{1}\times S_{2}\times \cdots \times S_{n} . נהוג לכתוב את צירוף האסטרטגיות מנקודת מבטו של שחקן  i כך:  s=\left(s_{i},s_{-i}\right) . כלומר, האסטרטגיה של שחקן ה-  i וכל האסטרטגיות של שאר השחקנים.
אסטרטגיה  \!\ s_{i} היא תגובה טובה ביותר ל -  \!\ s_{-i} אם לכל אסטרטגיה אחרת  \!\ s_{i'} של שחקן ה-  i מתקיים:  u_{i}\left(s_{i},s_{-i}\right)\geq u_{i}\left(s_{i'},s_{-i}\right). במקרים רבים יש תגובה טובה ביותר אחת ויחידה, ואז היא נקראת "התגובה הטובה ביותר".
הגדרה פורמלית > דוגמה

נסתכל על משחק בין שני שחקנים (באסטרטגיות טהורות). שחקן 1 יכול לבחור אסטרטגיה אחת מתוך הקבוצה  S_{1}=\left(a,b,c\right) ושחקן 2 יכול לבחור אסטרטגיה אחת מתוך הקבוצה  S_{2}=\left(d,e,f\right) . התועלות מתוארות בעזרת הטבלה הבאה. כל משבצת מגדירה את תוצאת הפונקציה 
 u\left(s\right) כאשר  s הוא הצירוף הרלוונטי של השורה והטור ( \{a,e\} לדוגמה). התועלת של שחקן 1 מופיע משמאל והתועלת של שחקן 2 מופיע מימין.
| 0 | 1 | 2 | 3 |
| --- | --- | --- | --- |
|  | שחקן 2 בוחר באסטרטגיה  d | שחקן 2 בוחר באסטרטגיה  e | שחקן 2 בוחר באסטרטגיה  f |
| שחקן 1 בוחר באסטרטגיה  a | 4, 4 | 3, 12 | 2, 1 |
| שחקן 1 בוחר באסטרטגיה  b | 3, 1 | 1, 3 | 3, 2 |
| שחקן 1 בוחר באסטרטגיה  c | 2, 3 | 4, 3 | 2, 0 |

נסתכל על נקודות מבטו של שחקן 1, בהינתן האסטרטגיה שבחר שחקן 2:
אם שחקן 2 בחר לשחק את אסטרטגיה  d, בחירה של שחקן 1 באסטרטגיה  a תוביל לתועלת 4, בחירה באסטרטגיה  b תוביל לתועלת 1, ובחירה באסטרטגיה  c תוביל לתועלת 3. לכן התגובה הטובה ביותר במקרה זה תהיה אסטרטגיה  a.
אם שחקן 2 בחר לשחק את אסטרטגיה  e, בחירת אסטרטגיה  a על ידי שחקן 1 היא התגובה הטובה ביותר שתוביל לתועלת 12.
אם שחקן 2 בחר לשחק את אסטרטגיה  f, בחירת אסטרטגיה  b היא התגובה הטובה ביותר שתוביל לתועלת 2.
עתה, נסתכל על נקודת מבטו של שחקן 2, בהינתן האסטרטגיה של שחקן 1:
אם שחקן 1 בחר לשחק את אסטרטגיה  a, בחירה של שחקן 2 באסטרטגיה  d תוביל לתועלת 4, בחירה באסטרטגיה  e תוביל לתועלת 3, ובחירה באסטרטגיה  f תוביל לתועלת 2. לכן התגובה הטובה ביותר במקרה זה תהיה אסטרטגיה  d.
אם שחקן 1 בחר לשחק את אסטרטגיה  b, נשים לב שיש כאן שתי אסטרטגיות העונות להגדרה של התגובה הטובה ביותר. בחירת אסטרטגיה  d או  f על ידי שחקן 2 היא התגובה הטובה ביותר שתוביל לתועלת 3.
אם שחקן 1 בחר לשחק את אסטרטגיה  c, בחירת אסטרטגיה  e היא התגובה הטובה ביותר שתוביל לתועלת 4.
הערה: מצב בו שני השחקנים בוחרים אסטרטגיות כך שכל אחת היא תגובה טובה ביותר לשנייה נקרא שיווי משקל נאש. בדוגמה שלנו יש שיווי משקל נאש:  \{b,f\}.
דינמיקה של התגובה הטובה ביותר

דינמיקה של התגובה הטובה ביותר היא תיאור של משחק סדרתי, בו כל שחקן משחק בתורו את התגובה הטובה ביותר בהתאם למצב המשחק הנוכחי.
במשחק כזה כל שחקן עושה את הצעד הטוב ביותר עבורו בסיבוב הנוכחי, ללא התחשבות בעתיד המשחק. לכן, דינמיקה של התגובה הטובה ביותר לא תמיד תוביל למצב של שיווי משקל טהור, אפילו אם הוא קיים.
במשחקי פוטנציאל דינמיקה של התגובה הטובה ביותר אכן תוביל לשיווי משקל נאש טהור.
דינמיקה של התגובה הטובה ביותר > דוגמה

במשחק הבא קיים שיווי משקל נאש עבור בחירת האסטרטגיות   \{c,d\}, אך אם נתחיל את דינמיקת התגובה הטובה ביותר מאחד התאים   \{b,f\},   \{a,d\},   \{a,f\}, או   \{b,e\} כל שחקן בתורו ירצה לעבור לאסטרטגיה טובה יותר - כזו בה התועלת שלו היא 1 ולא -1. כך השחקנים "יסתובבו" במעגל, ולא יגיעו אף פעם ל -  \{c,d\}, שהיא נקודת שיווי משקל, ובעלת תועלות גבוהות יותר לשני השחקנים.
| 0 | 1 | 2 | 3 |
| --- | --- | --- | --- |
|  |  d |  e |  f |
|  a | 0, 0 | 1, 1- | 1-, 1 |
|  b | 0, 0 | 1-, 1 | 1, 1- |
|  c | 3, 3 | 0, 0 | 0, 0 |
אסטרטגיות מעורבות

אסטרטגיה מעורבת היא התגובה הטובה ביותר  \iff  כל אחת מהאסטרטגיות בתומך שלה (כלומר, האסטרטגיות שהסתברותן גדולה מ-0) היא התגובה הטובה ביותר.
זאת משום שאם קיימת בתומך אסטרטגיה טהורה  s שאיננה התגובה הטובה ביותר, נוכל ליצור אסטרטגיה מעורבת חדשה, שבה ההסתברות לקבלת   s היא 0, ולכל שאר האסטרטגיות בתומך נוסיף את חלקה הפורפורציונלי של   s. כך נקבל אסטרטגיה מעורבת שתועלתה גדולה יותר מזו המקורית.
ראו גם

תורת המשחקים
שיווי משקל נאש
משחק פוטנציאל
אסטרטגיה מעורבת
תילקואיד

תילקואיד הוא קרום הנמצא בתוך הסטרומה של הכלורופלסטים וכן בציאנובקטריה. בתילקואידים מתבצעות הריאקציות של שלב האור בפוטוסינתזה.
צורתו כדיסקית. תילקואידים בכלורופלסט נאגרים לעיתים בצבירים הקרויים גרנה, וביחיד גרנום.
תחבושת היגיינית

.
תחבושת היגיינית חד-פעמית.
תחבושת היגיינית חד-פעמית עם כנפיים.
תחבושת היגיינית רב-פעמית עם כנפיים.
תחבושת היגיינית (נקראת גם פד) משמשת נשים בימי וסת כאמצעי לספיגת דם הווסת. התחבושת נמצאת בין גוף האישה לתחתונים ודם המחזור נספג בתוכה, בניגוד לטמפון אשר סופג את הדם כאשר הוא נמצא בתוך הנרתיק ולגביעונית אשר אוגרת את הדם כשהיא נמצאת בתוך הנרתיק.
התחבושות ההיגייניות מתחלקות לחד-פעמיות ולרב-פעמיות וממוינות בדרך כלל על פי רמת ספיגה.
תחבושות חד פעמיות

בישראל החברות המובילות ביצור תחבושות חד-פעמיות הן פרוקטר אנד גמבל עם המותג "אולוויז" וחוגלה-קימברלי עם המותג "קוטקס".
תחבושות רב-פעמיות

התחבושות הרב-פעמיות עשויות בד. הן אינן נזרקות לאחר שימוש בודד ולכן מהוות אלטרנטיבה חסכונית יותר ואקולוגית יותר. ניתן להכין אותן בקלות בבית. עבור נשים רבות, מגע בד טבעי רך עם הגוף נעים יותר ממגע תחבושת סינתטית. הן נחשבות נוחות במיוחד עבור דימום שלאחר לידה כאשר הפות רגיש במיוחד. נוסף לכך, תחבושת מבד טבעי מסריחה פחות מתחבושת סינתטית מאחר שהיא עשויה מחומר נושם יותר. החסרונות של התחבושות הרב-פעמיות הם הצורך לכבס אותן, וכן הצורך לשמור אותן בתיק ייעודי אטום למים ולריח במידה והן מוחלפות מחוץ לבית.
ראו גם

טמפון
גביעונית
תימול

| --- | --- |

 
 כתיב כימי:  C₁₀H₁₄O 
 מספר CAS:  89-83-8
 צפיפות:  0.97 גרם/סמ"ק
 מקדם שבירה:  1.5227 
 
מבנה מולקולת התימול
תימול (באנגלית: Thymol) הוא נגזרת מונו-טרפנית פנולית של צימן, C10H13OH, איזומרי עם קרבקרול (אנ'). הוא מצוי בעיקר בשמן הקורנית והוא ממוצה כחומר גבישי לבן ריחני בעל כושר חיטוי גבוה. הוא מסיס בכהלים, בשומן ובשמן, ואך במידה מועטת במים.
השימוש בתימול נעשה בעיקר עבור תכונותיו האנטיספטיות, אנטיבקטריאליות ואנטי-פטרייתיות. משתמשים בו כחומר מחטא בשטיפות פה מסוימות, לריסון אקרית הוורואה בכוורות הדבורים, להשמדת נבגי פטריות בספרים בעלי נזקי עובש לפני כריכתם המחודשת, ועוד.
שאנדור פפיר

| --- | --- |

 לידה:  25 בפברואר 1877 קצ'קמט, הונגריה 
 פטירה:  9 בדצמבר 1911 (בגיל 34) אויפשט, הונגריה 
 בן או בת זוג:  מרגיט קורנאי (1906–1911) 
 
שאנדור פפיר, במקור אוזיאס שרבאק-Oziás Scherbak, בהונגרית: Papír Sándor; קצ'קמט, 25 בפברואר 1877 – אויפשט, 9 בדצמבר 1911) היה שחקן תיאטרון יהודי-הונגרי, מנהל תיאטרון העם באויפשט. אביהם של מריה ספש סופרת, תסריטאית, משוררת ושל הסופר ויקטור כארון (שם ספרותי).
קורות חייו

אוזיאס שרבאק נולד במשפחה יהודית כבנה של רוז'ה שרבאק. הבן היחיד במשפחה אחרי עשר אחיות. המשפחה עברה לאויפשט זמן קצר אחרי לידתו. הוא איבד את אמו בגיל צעיר מאוד, כילד קטן. אביו רצה שבנו יהפוך לאומן, כך ששנדור הקטן מצא את עצמו עד מהרה בהדרכתו של הפסל המפורסם יאנוש פאדרוש, ממנו למד גילוף בעץ. אבל בפפיר, הרצון לקריירה במשחק בער יותר ויותר. הוא עלה לבמה באפריל 1900. תחילה היה במקהלה בתיאטרון העם, שם גילה את כישרונו הסופר, עיתונאי ומנהל תיאטרון קלמן פורז'ולט והוציא אותו מהמקהלה. מאוחר יותר הוא עזב את התיאטרון העם והלך להופיע בערי השדה, בהתחלה הצטרף להקות תיאטרון קטנות, בשנת 1900 היה חניך אצל שאנדור דובו. לאחר מכן היו לו תחנות במאקו (1901), דברצן (1902–1903), סטמאר ופרשוב (1904–1905). ב-1906 הצטרף ללהקה של קלמן באלה בברטיסלאבה (אז הונגריה) והפך לחבר קבוע. משם הוזמן לבודפשט באוקטובר 1907, להצטרף לתיאטרון קיראי היוקרתי ועד מהרה הפך לחביב הקהל של בודפשט.
הקהל בבודפשט לא יכול היה לקבל מספיק מהסגנון הייחודי שלו, ונוכחותו על הבמה הפכה אותו למכריע גם בתפקידי משנה. המומחיות של הופעותיו הייתה שהוא יכול היה לגלם בצורה אותנטית דמויות מבוגרות ממנו בהרבה, לשם כך התחפש באופן קבוע, כך שהציבור חשב בדרך כלל שהוא מבוגר מגילו.
מתפקידיו היו זטה מהאלמנה העליזה, לוטאר מוואלס החלום (גר') של המלחין אוסקר שטראוס (אנ'), סקורפ מהאישה הגרושה, ודראגוטין באהבה צוענית שהיו דמויות אופרטה מבריקות שלו, תפקידים ראשיים שזהכירו אותן לזמן רב לאחר מוצתו בטרם עת. הוא הקים את תיאטרון העם, אך עסקיו אלה נכשלו. הוא מת זמן לא רב לאחר מכן, שנדור פטרדי ובנצה פארטוש נפרדו ממנו בהלווייתו. אשתו הייתה מרגיט קורנאי, זמרת, איתה התחתן ב-30 באוקטובר 1906 בטרזווארוש, בודפשט. (מאוחר יותר היא הפכה לאשתו של השחקן ובמאי הקולנוע בלה באלוג)
תפקידיו החשובים יותר

פאלק (יוהאן שטראוס הבן: העטלף)
זטה (פרנץ להאר: האלמנה העליזה)
לוטאר (אוסקר שטראוס: ואלס החלום (גר')
פייגנבאום (יוהאן שטראוס הבן: העלמה המיליארדרית)
דרגוטין (פרנץ להאר: אהבה צוענית)
נתוני הופעותיו בלהקות (חלקי)

1901: אנדור מזאי
1902: לאיוש מאקו
1903–1905 שנדור קרמר
1905: פטר אנדורפי
בהמשך, היה שחקן ומנהל תיאטרון העם.
לקריאה נוספת

לקסיקון הדרמה ההונגרית (1929-1931, בעריכת אלדאר שופפלין)
לקסיקון אמנות התיאטרון ההונגרי
Magyar életrajzi lexikon II. (לקסיקון ביוגרפי הונגרי. עורכת ראשית אגנש קניירש).
הערות שוליים

↑  Papír Sándor, Országos Színháztörténeti Múzeum és Intézet (בהונגרית)
↑   "Halotti bejegyzése az újpesti polgári halotti akv. 1047/1911. folyószáma alatt". נבדק ב-2019-12-01.
↑  Bp. VI. ker. állami házassági akv. 1216/1906. folyószám.
תכנות חזותי

הגרסה העברית של סביבת הפיתוח Scratch (הגרסה הישנה). מהפופולריות בשפות המחשב בעלות תכנות חזותי, למתחילים בכל הגילאים.
דפדפן השאילתות של חברת MySql שבעזרתו אפשר לבנות שאילתות SQL באופן חזותי, הוא למעשה GQBE
תכנות חזותי של המחרוזת :" Hello world !" במיקרוביט באמצעות  ממשק makecode
תמונת מסך של Visual Basic 6 שמדגימה כתיבה של התוכנית Hello world. התכנות עצמו אינו חזותי, רק אופן הנחת האלמנטים ועיצובם במסך התוכנה.
תכנות חזותי הוא שיטה לפיתוח תוכנה שבה כדי לחולל קוד מקור משתמשים במטפורות של אייקונים המסמלים קטעי קוד ואף מודולים שלמים של תכנות, ובו "מניחים" על גבי טופס את קטעי הקוד ואת הפרמטרים שלהם, מתוך רשימות בחירה ותיבות סימון, על ידי גרירה ושחרור בלוקים המייצגים פקודה או מספר פקודות בתכנות. תכנות זה מתבצע לרוב בסביבת פיתוח משולבת (IDE) כשבנוסף לתכנות החזותי יש בה גם מהדר, Debugger וכדומה.
התכנות בשיטה הזו ידידותי למתכנת, מקצר את זמן הפיתוח ומאפשר גישה קלה לתכנות. בכל שפות הפיתוח גישה זו משולבת במידה מסוימת, גם בשפות עיליות טהורות כמו ++C, פסקל ו-Java משולבות באופן כלשהו גישה של תכנות חזותי.
תחום נוסף שבו משולב תכנות חזותי הוא תחום עיבוד המידע ובסיסי הנתונים, שם אפשר באמצעות מסך GQBE לחולל את הקוד של שפת ה-SQL באמצעות גרירת שדות וטבלאות, ואף לשלב בין כתיבה ידנית טקסטואלית לבין כתיבה חזותית.
בשיטה זו של כתיבה חזותית ישנו חיסכון בהקלדה מיותרת ומניעת שגיאות כתיב. אין צורך לנחש את הפקודות או השיטות השונות, דבר זה יכול להקל על המתכנת המתחיל, אבל הוא גם טוב למתכנת עתיר ניסיון, שאיננו רוצה לכתוב מחדש את הפקודות ולהסתכן בתחביר לקוי.
חברות החלוצות בשיטה זו היו חברת בורלנד עם מחולל היישומים פרדוקס וחברת התוכנה הישראלית מג'יק, שהוציאו מוצרים חזותיים עוד בימי מערכת ההפעלה DOS.
כיום בסביבות פיתוח חדשניות משלבים גם בכתיבת טקסטואלית תכנות חזותי באופנים שונים, כמו הופעת רשימת פקודות או רשימת פרמטרים, כאשר כותבים פקודה מסוימת לשם הקלה על הכתיבה או הוספת כפתורים המחוללים קוד. גם בתיבת העריכה של ויקיפדיה אפשר לראות בהוספת כפתורים המחוללים פקודות פנימיות בסוג של תכנות חזותי.
לצד הביקורת על התכנות החזותי שהוא מראש מגביל את המתכנת ומצמצם את דמיונו ואת יכולתו ויוצר מתכנתים שאינן מכירים את הקוד הבסיסי, ישנה הערכה רבה לסוג זה של תכנות, במיוחד כאשר הוא איננו מגביל את האפשרות של התכנות הטקסטואלי, אלא עומד לצידו ומשלים אותו.
דוגמאות לשפות

שפות הידועות בשימוש בתכנות חזותי הן VB המייצרת קוד בשפת בייסיק, דלפי היוצרת קוד בשפת פסקל ומחולל היישומים אקסס המאפשר ליצור יישום בסיס נתונים שלם, בלי כתיבת שורת קוד. לאחר מהפכת הדוט נט, נוספו שפות כמו VB.NET ו-C# לתכנות החזותי. ובהן חוזק והועמק התכנות החזותי בהיבטים נוספים.
Visual Basic אינה נחשבת לשפת תכנות חזותית גרידא, כיוון שהתכנות עצמו נעשה על ידי טקסט. ה-IDE שלה כולל עיצוב חזותי ונח על ידי גרירה ושחרור אלמנטים הניתנים לתכנות בצד הטקסטואלי "מאחורי הקלעים".
השפה app inventor(אנ') לפיתוח יישומי מובייל, משלבת הן IDE ויזואלי, היינו גרירת אלמנטים (כמו VB), והן פקודות ויזואליות (כמו סקראצ').
ראו גם

מונחים בתוכנה
ראו גם > שפות תכנות חזותיות נפוצות

מיקרוביט
סקראצ'
הערות שוליים

↑  לאתר השפה
| --- | --- |
בקרת זהויות :  NLI: 987007534379305171  LCCN: sh87006584  NKC: ph127124 
סביבת הפיתוח של app inventor 2 - מסך הפקודות הניתנות לגרירה
שאנדור פלקי

| --- | --- |

 לידה:  31 באוקטובר 1865 לובשבריני, הונגריה 
 פטירה:  1 בספטמבר 1940 (בגיל 74) ארז'בטווארוש, הונגריה 
 שם לידה:  Füchsl Sándor 
 מדינה:  ממלכת הונגריה 
 מקום קבורה:  בית הקברות היהודי ברחוב קוזמה 
 
קטע משירו "אוקטובר"
שאנדור פלקי (במקור פיכסל-Füchsl, בהונגרית: Feleky Sándor; לובשבריני, 31 באוקטובר 1865 – בודפשט, 1 בספטמבר 1940) היה רופא, סופר, משורר. מתרגם ספרותי יהודי-הונגרי.
ביוגרפיה

שאנדור פיכסל נולד במשפחה יהודית כבנם של מיקשה פלקי (פיכסל) ושל אנה ברון. אֶחַיו היו הוגו פלקי (1861–1932), רופא אורולוג, פרופסור, ובלה פלקי (1862–1923), עורך דין וחבר בוועדה המחוקקת (גוף שהוקם בהונגריה ופעל בין 1876 לבין 1950 כדי לתאם בין הממשל המקומי לבין הממשל הממלכתי כדי להבטיח שיתוף פעולה בין הגופים השונים של המינהל הציבורי). אחיינו גזה פלקי היה סופר ועיתונאי. הוא המשיך את לימודיו בסיום התיכון באוניברסיטה בבודפשט (כיום שמו אוניברסיטת אטווש לוראנד), שם קיבל את התואר דוקטור לרפואה שלו. ב-1893 הפך לרופא של רובע בבודפשט וב-1910 כרופא מחוזי (רופא רשמי מוסמך בעל אחריות כוללת על תחומי הרפואה ומקצועות הבריאות שתפקידו לבצע פיקוח על בריאות הציבור באזור פעילותו). כבר אז, בנוסף לכתביו בספרות הבריאות, כתב גם יצירות ספרות יפה ותירגם יצירות ספרותיות. כרך שיריו הראשון, "עננים נודדים", ראה אור ב-1900. הוא התחתן עם מלווינה גלאזנר ב-6 ביולי 1902 בבודפשט. בשנה שלאחר מכן התפרסם כרך השירים העצמאי השני שלו בשם "צללים וקרני אור". תרגומיו לבלדות ורומנים גרמניים פורסמו ב-1905. בשנת 1911 נבחר לחבר באגודת פטפי. ב-1912 פרסם את כרך השירה הגדול השלישי שלו, "השדה שלי".
ב-1930 פרסם הן מאמר ספרותי מקצועי והן מאמר של ספרות יפה בשם "א-ב של ספר הבריאות בשירים ובתמונות" ו-"חריש סתיוי" בהתאמה, ובאותה שנה פרסם גם תרגום הונגרי של שירי ניקולאוס לנאו.
כמה שנים לפני מותו פרסם את "איך לחיות בקיץ ובחורף? אספר בשירים קטנים ..." ב-1937 ו"שרביט הקנים" ב-1938.
הוא הובא למנוחות בבית הקברות היהודי ברחוב קוזמה.
עבודותיו העיקריות

עננים נודדים (שירים, בודפשט, 1900)
צללים וקרני אור (שירים, בודפשט, 1903)
תקנות והחלטות שהתקבלו לטובת שירותי הבריאות של בודפשט (I – III. בודפשט, 1904–1909)
השדה שלי (שירים, בודפשט, 1912)
חריש סתיוי (שירים, בודפשט, 1930)
א-ב של ספר הבריאות בשירים ובתמונות (בודפשט, 1930)
איך לחיות בקיץ, בחורף? אספר בשירים קטנים ... (בודפשט, 1937)
שרביט הקנים (סיפור בחרוזים, בודפשט, 1938)
הנצחתו

קרן שאנדור פלקי לחינוך בלובשבריני הוקמה ב-2001. מטרת הקרן היא לשפר את התנאים החומריים של בית הספר היסודי המקומי. הקרן תורמת לקייטנת חופשת הקיץ של התלמידים בבית הספר וכן מעניה תמיכה כספית לתלמידים מוכשרים אך במצב כלכלי ירוד.
לקריאה נוספת

אנדראש גרגיי: לקסיקון של רופאים יהודים הונגרים מפורסמים. בודפשט, מכבי, 2001.
לקסיקון ביוגרפי הונגרי I-II. עורכת ראשית. אגנש קניירש. בודפשט, 1967–1969.
הערות שוליים

↑  Az engedélyt tartalmazó BM rendelet száma/évszáma: 17967/1878. Névváltoztatási kimutatások 1878. év 1. oldal 28. sor
↑  "Születési bejegyzése a lovasberényi izraelita hitközség születési akv. 1328/1865. folyószáma alatt".
↑  "Halotti bejegyzése a Budapest VII. kerületi polgári halotti akv. 1119/1940. folyószáma alatt".
↑  Feleki Miksa névváltozása: 

Az engedélyt tartalmazó BM rendelet száma/évszáma: 17967/1878. Névváltoztatási kimutatások 1878. év 1. oldal 25. sor
↑  "Testvére, Feleki Béla ügyvéd". אורכב מ-המקור ב-2020-09-28.
↑  "Házasságkötési bejegyzése a Budapest VII. kerületi polgári házassági akv. 811/1902. folyószáma alatt".
↑  A felesége szülei Glazner József és Heller Matild voltak.
↑  Feleki Sándor Alapítvány a Lovasberényi Oktatásért (lovasbereny.hu)
| --- | --- |
בקרת זהויות :  ISNI: 0000 0000 7943 4792  VIAF: 121443541   WorldCat (עם VIAF): 121443541
תחנת ספורטיבנאיה

| --- | --- |

 מידע על הבנייה
 חנוכת התחנה:  1 במאי 1957 
 אדריכל:  Ivan Taranov, Nadezhda Bykova 
 מיקום
 מדינה:  רוסיה רוסיה
 קואורדינטות:  55°43′23″N 37°33′49″E﻿ / ﻿55.723055555556°N 37.563611111111°E﻿ / 55.723055555556; 37.563611111111
 תחנות סמוכות:  Frunzenskaya, תחנת וורוביובי גורי 
 מידע על התחנה
 רציפים:  2 
 קווים העוברים בתחנה:  קו סוקולניצ'סקאיה 
 קוד התחנה:  015 
  (למפת מוסקבה מוגדלת) תחנת ספורטיבנאיה(למפת מוסקבה רגילה) תחנת ספורטיבנאיה
 
תחנת ספורטיבנאיה (ברוסית: Спортивная) היא תחנת הרכבת התחתית של מוסקבה בקו סוקולניצ'סקאיה.
התחנה ממוקמת ברובע חמובניקי קרויה על שם זירת הספורט לוז'ניקי.
תחנת ספורטיבנאיה נפתחה ב-1 במאי 1957 והיא קשורה במעבר עם תחנת לוז'ניקי (אנ') של הטבעת המרכזית של מוסקבה.
בקרבת מקום התחנה נמצא הרכבל המוסקבאי ומנזר נובודוויצ'י.
גלריה

לובי צפוני
לובי דרומי
הערות שוליים

↑  https://um.mos.ru/houses/stantsiya-metro-sportivnaya/
ערך זה הוא קצרמרבנושא רוסיה. אתם מוזמנים לתרום לוויקיפדיה ו.
רשות עמק טנסי

| --- | --- |
לוגו רשות עמק טנסי

 נתונים כלליים
 סוג:  חברה ממשלתית, ציבורית
 מייסדים:  פרנקלין דלאנו רוזוולט
 תקופת הפעילות:  1933–הווה (כ־91 שנים)
 חברות בנות:  Mineral Research Laboratory 
 מיקום המטה:  נוקסוויל 
 משרד ראשי:  נוקסוויל, טנסי, ארצות הברית
 ענפי תעשייה:  חשמל
 מוצרים עיקריים:  ייצור חשמל, אחזקת רשת חשמל
 הכנסות:  9.105 מיליארד דולר (2006)
 רווח:  325 מיליון דולר (2006)
 נשיא:  טום קילגור
 יו"ר:  טום קילגור
 עובדים:  27,000
  
 www.tva.gov
 
רשות עמק טנסי (באנגלית: Tennessee Valley Authority או בראשי תיבות TVA) היא חברה ממשלתית בארצות הברית אשר קמה בשנת 1933 במטרה למנוע שיטפונות, לייצר חשמל ודשנים, לפתוח נתיב שיט בטוח ולפתח את הכלכלה בעמק נהר טנסי, אזור שנפגע קשות בתקופת השפל הגדול. החזון שעמד ביסוד יצירת הרשות לא ראה בה חברת חשמל בלבד, אלא רשות לתכנון כללי אשר תענה לצרכים הכוללים של האזור. אזור הפעולה של הרשות היה רובה של מדינת טנסי וחלקים גדולים של אלבמה, מיסיסיפי וקנטקי, וכן אזורים קטנים יותר של ג'ורג'יה, צפון קרוליינה ווירג'יניה. הרשות היא ישות גאופוליטית עם שטח שליטה בגודלן של מדינות גדולות בעולם ומחזיקה בחלק מן הסמכויות השלטוניות של מדינה עצמאית (הבולטת שבהן היא סמכות הפקעת קרקעות), אולם לרשות אין אזרחים ואף לא בחירות למוסדותיה. זו הייתה רשות התכנון הראשונה שהקימה ממשלת ארצות הברית והיא נותרה רשות התכנון הגדולה בארצות הברית.
היסטוריה > רקע היסטורי

בשנות העשרים ובתקופת השפל הגדול הייתה אכזבה בציבור האמריקאי מחברות חשמל פרטיות והחלה תמיכה ציבורית ביצירת בעלות ממשלתית על חברות המספקות שירותים ציבוריים. בשנת 1921 החזיקו חברות חשמל פרטיות ב-94% מכושר ייצור החשמל במשק האמריקאי, זאת מבלי שהיו חוקים כלשהם המגדירים את סמכויותיהן או מגבילים את פעולתן. רבים האמינו כי חברות פרטיות לייצור חשמל מפקיעות מחירים ומשמשות כלי בידי בעליהן להפקת רווחים מהירים. עלתה על כן דרישה שחברה ממשלתית תפיק את החשמל ותספק אותו למפיצים אזוריים פרטיים אשר יתחזקו את הרשת המקומית ויספקו את החשמל לצרכנים. העברת ייצור החשמל לידיים ממשלתיות היה אחד הנושאים עליהם עמד רוזוולט, עוד כאשר היה מועמד לנשיאות.
באוקטובר, 1929, החל השפל הגדול בארצות הברית. מה שהחל כמשבר בבורסת המניות בניו יורק, גרף את ארצות הברית כולה לשנים של מיתון קשה ואבטלה גואה. ביום 8 בדצמבר 1931, הכריז הנשיא הובר על תוכנית ה"ניו דיל" אשר מטרתה הייתה לחלץ את כלכלת ארצות הברית מן המשבר בעזרת התערבות ממשלתית פעילה בכוחות השוק.
עמק טנסי הוכה קשות בשנות השפל הגדול ומצבו היה גרוע אפילו ביחס למצבה הכלכלי הקשה של כלל אוכלוסיית ארצות הברית. חציון ההכנסה לנפש, בין 2.5 מיליון תושביו, הייתה פחות ממחצית מן ההכנסה הממוצעת לנפש בארצות הברית. אדמות העמק סבלו מעיבוד-יתר ומסחף אדמה מתמיד בהצפות הנהר. כמות היבולים התדרדרה וכך גם הכנסות החקלאים. תעשיית העץ סבלה אף היא כיוון שהיערות דוללו ולא נותרו עוד עצים טובים לכריתה. בעמק היו אזורים נרחבים שלא חוברו עדיין לרשת החשמל.
היסטוריה > השנים הראשונות

במרץ 1933 פינה הובר את מקומו לנשיא פרנקלין דלאנו רוזוולט, איש המפלגה הדמוקרטית, לאחר שהפסיד בבחירות. מיד עם כניסתו לתפקיד החל רוזוולט לטפל במרץ במשבר הכלכלי במסגרת תוכנית הניו דיל. הקמתה של רשות נהר טנסי הייתה אחת מגולות הכותרת בתוכניתו של רוזוולט להחיות את כלכלת ארצות הברית בשורה של מפעלי עבודות יזומות.
תחילתה של רשות נהר טנסי ביום 18 במאי 1933, עת חתם הנשיא פרנקלין דלאנו רוזוולט על חוק היוצר את רשות עמק טנסי. בהקדמה לחוק נאמר:
החוק נועד לשפר את נתיב השיט ולספק ויסות זרימה להפחתת שיטפונות בנהר טנסי; לדאוג לייעור ולניצול אדמות מוזנחות בעמק טנסי; לקדם את התפתחותו החקלאית והתעשייתית של העמק.
הרשות תוכננה להיות גולת הכותרת בניו דיל בכך שהיתוותה תוכנית לפיתוח אינטגרטיבי של האזור, תוך שילוב של בניית התיישבויות, נתיבי תחבורה, חקלאות ותעשייה, במערכת מתואמת. רשות עמק טנסי הוקמה באופן שאיננה כפופה לאף משרד ממשלתי, אלא ישירות לנשיא ארצות הברית וחייבת בדיווח לקונגרס האמריקאי. פעילותה של רשות עמק טנסי עומדת במידה רבה בניגוד לאידאולוגיה המסורתית האמריקאית הדוגלת ביוזמה חופשית ואי התערבות ממשלתית בכוחות השוק. עובדה זו אף היוותה, לא פעם, טיעון מרכזי בדברי המתנגדים להקמת הרשות ולפעולתה והיו שהאשימו את המפעל כולו בסוציאליזם במסווה. הזכות להקמת רשות עמק טנסי אף הועמדה למבחן בית המשפט העליון של ארצות הברית, אשר פסק כי פעולתה איננה מנוגדת לחוקה האמריקאית.
הרשות מיקמה את משרדיה בלב עמק טנסי, בעיר נוקסוויל ומנהלה הראשון, דייוויד ליליאנטאל החל מיד ביישום מטרות הרשות. אחד הצעדים הראשונים שנקטה הרשות היה פתיחתו מחדש של מפעל כימי במאסל שולס, אלבמה. המפעל, שלידו סכר הידרואלקטרי, ייצר נשק כימי בתקופת מלחמת העולם הראשונה ועתה הוסב לייצור דשנים לחקלאות.
הרשות אף עסקה באופן פעיל בהדרכת החקלאים, על ידי גיוס מדריכים מקומיים, כדי לשפר יבולים ולייעל את העבודה. הרשות הקימה כ-1,500 חוות ניסיוניות ברחבי עמק טנסי, בהן למדו החקלאים המקומיים שיטות עיבוד אדמה מודרניות. הרשות דאגה לייעור אזורים שדוללו וכן לנקיטת אמצעים לכיבוי שרפות יער.
החשמל אשר יוצר על ידי הרשות הביא לשינוי דרמטי בחיי תושבי העמק. יישובים כפריים שעד לאותה עת היו מנותקים מזרם החשמל, חוברו לרשת. עם החשמל הגיעה גם הקידמה אל רבים מן היישובים הללו. הוקמו מכוני חליבה מודרניים, קם ענף גידול פרחים חדש והחקלאים יכלו לרכוש לבתיהם מכשירי חשמל מודרניים. רבות מן החברות הפרטיות הקטנות לייצור חשמל בעמק טנסי נקנו על ידי הממשל, אחרות שלא הצליחו עוד להתחרות במחירי רשות עמק טנסי, הפסיקו לפעול. הממשל אף חוקק תקנות המונעות תחרות יצרנים עם רשות עמק טנסי.